Plaasmoorde!!!!! Farm Murders!!!!! - Page 288 - Stormfront
Page 288 of 673 « First < 188 238 274 275 276 277 278 279 280 281 282 283 284 285 286 287 288 289 290 291 292 293 294 295 296 297 298 299 300 301 302 338 388 > Last »
07-17-2008, 03:05 AM #2871
Vermoorde was 'ware heer'
'n Ware heer en opregte "gentle giant".
Dit is hoe mev. Nicky van Veijeren haar "ses-voet-vier" lange peetkind, mnr. Jan-Daniel Venter (21), wat Maandag op die plaas Blikkor naby Komatipoort vermoor is, gister beskryf het.
Venter en sy pa, Jan (56), is omstreeks 17:00 in hul huurhuis aangeval.
Venter jr., 'n deeltydse regstudent in sy tweede jaar, is doodgeskiet toe hy met 'n stoel in die hand op die rowers afgestorm het.
Hy is nege keer in die bors en maag geskiet en is minute later dood.
Volgens Van Veijeren het die rowers selfs 'n silwer ring van Venter jr. se pinkie afgeruk toe hulle verby sy lyk van die moordtoneel af gevlug het.
"Hoe gewetenloos kan 'n mens wees?"
Venter sr. is tydens die skietery in die skouer getref.
Die koeëlpunt sit steeds daar vas.
Venter jr. se boerboelhond, Boela, is ook deur 'n koeël in die poot getref.
Die gewonde Boela het ná die skietery bo-op sy vermoorde baas se lyk gaan lê.
Die polisie kon aanvanklik nie naby Venter jr. se lyk kom nie omdat die hond baie aggressief was.
Hy is glo later deur Venter sr. weggelei en in 'n kamer toegesluit.
Van Veijeren (Venter sr. se suster) het gesê hoewel Jan-Daniel se ouers jare lank al geskei is, het hy absoluut vir hulle geleef.
"Hy was 'n diep Christen en het 'n hart van goud gehad.
"En nou moes sy jong lewe deur gewetenlose buffels van hom weggeneem word," het Van Veijeren gesê.
"Die gesin is platgeslaan. Hulle is stukkend.
"Dit gaan glad nie goed met hulle nie," het Van Veijeren gesê.
Pa en seun het Maandagaand TV gekyk toe die drie rowers by die plaashuis instorm.
Venter jr. is geskiet toe hy op die rowers afgestorm het.
"Hy het dit gedoen om sy pa te beskerm en het sy lewe opgeoffer," het Van Veijeren gesê.
'n Taakspan van die polisie was gistermiddag reeds warm op die spoor van die drie verdagtes.
Venter sr. se bakkie wat ná die moord gesteel is, is gisteroggend naby die Mosambiekse grens gevind.
Dit staan tans by die Tonga-polisiekantoor, het konst. Richard Khumalo, polisiewoordvoerder, gesê.
Venter jr. word Vrydag om 11:00 uit die Hervormde Kerk op Barberton begrawe.
07-17-2008, 03:08 AM #2872
Plaaswerkers sê hulle het nog gekaap en geskiet
Leandra. – Die polisie soek na twee motoriste wat vermoedelik kapingslagoffers was van plaaswerkers wat weens die moord op 'n boer aangekeer is.
Mnre. Johannes Stempie Mokoena (27) en Samuel Mbonani (19) is op 10 Julie in hegtenis geneem weens die moord op mnr. Tienie Nel (33). Nel is op 2 Julie voor sy vrou, Nicolene, en twee kinders, Zanell (2) en Nico (sewe weke), in hul motor geskiet toe twee mans hulle by die plaas Kafferspruit gekaap het.
Die mans het na bewering dieselfde dag by 'n huis op die plaas waar hulle gewerk het, Brakspruit, ingebreek en die gesteelde goedere op 'n trekker en 'n sleepwa gelaai en gevlug. Hulle het glo die Nels gekaap kort nadat die trekker onklaar geraak het. Nel is twee keer geskiet en op pad na die hospitaal dood.
Mokoena en Mbonani is 'n week ná die moord in Lebohang, 'n woonbuurt van Leandra, aangekeer toe hulle na bewering 'n winkeltjie beroof en op die eienaar geskiet het. 'n Derde man, mnr. Lucky Rantise (19), is saam met hulle in verband met die sake van roof en poging tot moord in Lebohang in hegtenis geneem.
'n Rewolwer wat by die Brakspruit-inbraak gesteel is en ook vermoedelik gebruik is om Nel mee te skiet is by hulle gevind.
Hulle het op 11 Julie in die Leandra-landdroshof verskyn.
Volgens konst. Khabo Skhosana, woordvoerder van die Leandra-polisie, het Mokoena en Mbonani Maandag die moord-toneel uitgewys, asook ander gesteelde vuurwapens se wegsteekplek.
"Ons het die gesteelde vuur-wapens, 'n .308-jaggeweer en 'n windbuks, tussen bosse in 'n veld by Brackenhurst naby Alberton gevind."
Mokoena en Mbonani het intussen beweer dat hulle ná die misdaad na Orange Farm gevlug het waar hulle glo nog twee motoriste gekaap het.
" 'n Man is van sy Jeep Cherokee beroof en later het hulle na bewering nog 'n motoris se Mercedez-Benz gekaap. Dié man is glo in die been geskiet."
Leandra se speurders kon tot dusver geen inligting oor dié voorvalle kry nie.
Mense wat dalk kan help, word gevra om insp. Aron Moyo by 079 220 4212 te bel.
07-17-2008, 03:09 AM #2873
Delmas man hijacked, stripped
Johannesburg - Mpumalanga police say a 57-year-old man has been hijacked and stripped of his clothes in Delmas.
Spokesperson Abie Khoabane said on Wednesday that the man had pulled over his silver Isuzu bakkie to answer a call on his cellphone.
Another vehicle stopped behind him with three occupants.
Two of the occupants approached him and asked for directions to Springs, he said.
"While he was trying to assist them, one of the men pulled out a firearm and pushed him over to the passenger seat of the bakkie," said Khoabane.
Inside the bakkie, the hijackers undressed him and covered his head with his jacket. He was also ordered to put his head between his legs.
"His hands were tied with shoe laces. The hijackers dropped him off in a mealie field at Brakfontein Farm.
"He was assisted by a passing motorist," said Khoabane.
07-17-2008, 03:12 AM #2874
Feëverhaal aan skerwe, sê vrou
Kaapstad. - Die weduwee van 'n vermoorde polisie-inspekteur se "feëverhaal is aan skerwe" nadat haar man Dinsdag in Tamboerskloof doodgeskiet is.
Insp. Lukas Nell het 'n vermeende inbreker deurgesoek toe die man hom twee keer geskiet het.
Mev. Karen Nell, sy weduwee, het gister gesê sy het haar "unieke, toegewyde prins" verloor.
Die egpaar was 20 jaar saam. "Vandat ek 15 was. Hy het my gehelp om my wiskunde te doen in matriek, terwyl hy in die polisiekollege was."
Hulle het 'n dogter, Nikita (14), en twee seuns, Marnus (5) en Marnu (4). "Die seuns bly vra wanneer kom pappa van die werk af," het insp. Nell se broer, mnr. Reinier Nell, gesê.
"Sy kinders was dol oor hul pa. As hulle die voorhek gehoor het, het hulle gehol om hom te groet."
Mev. Nell onthou haar man as iemand wat altyd bereid was om ander te help. "Selfs op sy afdae het student-polisiebeamptes en lede van die publiek vir sy hulp gevra. Hy was vir 16 jaar toegewyd (aan sy werk), selfs wanneer hy siek was."
Nell se broer het gesê hy het hom direk ná skool by die polisiediens aangesluit en het nooit oor sy loopbaankeuse getwyfel nie. "Hy het gelewe vir sy werk."
Nell is as 'n steunpilaar in sy familie beskryf. "As iemand iets nodig gehad het, het hulle hom altyd gebel."
Die familie het gesê hulle is baie dankbaar vir die ondersteuning wat hulle van die gemeenskap en die polisie kry.
'n Roudiens word vandag om 10:00 in Nuwe Kerkstraat in Tamboerskloof gehou. Die diens is deur inwoners van Tamboerskloof gereël.
Vanaand is daar ook 'n roudiens by Nell se ouerhuis in Parow-Vallei.
07-17-2008, 03:15 AM #2875
Verenig in hul rou
George. - "Sy was uniek. Sy was Marisa."
Só het mnr. Steph Coetzee, pa van die vermoorde Marisa Coetzee (20), gister na afloop van 'n gedenkdiens in die Gereformeerde Kerk in George-Oos sy dogter onthou.
Marisa het drie maande gelede na George verhuis om 'n rustiger lewe weg van misdaad af te hê, het kollegas en vriende vroeër vandeesweek gesê.
"Sy was 'n unieke, sprankelende, borrelende bolletjie – altyd aan die gang. En sy is voor ons in die hemel," het Coetzee sr., 'n siviele ingenieur van Heidelberg, Gauteng, gesê.
Mev. Elmarie Coetzee, Marisa se ma, het vertel hoe Marisa elke middag vyfuur vir haar 'n faks gestuur het.
"Sy het altyd haar liefde en waardering vir ons uitgespreek. Sy het elke dag gevra ek moet vir haar bid en gesê dit is so lekker om elke dag te hoor haar mamma sê sy is lief vir haar."
Me. Esmarie Coetzee (24), Marisa se suster, het vertel sy sou oor twee weke in George kom kuier het om haar kleinsus te vra om strooimeisie te wees wanneer sy in Desember trou.
"Ons het elke dag met mekaar gepraat, ons was soos beste vriendinne."
Marisa se broer, Stephán (25), wat saam met sy vrou, Liesel, in Londen woon en werk, het gesê hy onthou net die goeie tye wat hulle saam as as gesin beleef het. Hulle het Saterdagoggend uit Londen hier aangekom.
"Ons het nooit gedink ons sussie sal so weggeneem word uit ons lewe nie. Toe ek hier aangekom het, was ek vol wraakgedagtes.
"Ek het met ds. Jac (Howell, van die Gereformeerde Kerk Heidelberg, wat die gedenkdiens gelei het) gepraat en hy het my gehelp om vrede te kry midde die seer."
Howell, onder wie Marisa belydenis van geloof afgelê het, het Jes. 43:1-13 as teksvers gebruik: "In 'n oogwink was sy by die Here, wat ons troos met Sy woorde: 'Ek is by jou.' " Howell sal haar ook Vrydag om 14:00 uit sy kerk in Heidelberg begrawe.
"Twee goed het my gepla," het Coetzee jr. gesê. "Hoe het sy gevoel in daardie laaste oomblikke? Dis lelike goed, maar aardse goed. Want aan die ander kant het sy geweet die Here kom haar haal.
"Oor my wraakgedagtes, het ds. Jac gesê: 'Wat kan jy erger met hom (die verdagte) doen as wat die Here met hom gaan doen? God sal met hom afreken."
Die oudkaptein van die Blou Bulle, Anton Leonard, die eienaar van Cappucino's waar Marisa die afgelope drie weke oor naweke gewerk het, het gesê: "Marisa het net vyf keer by ons gewerk, maar sy het dadelik 'n impak op die mense gehad. Sy was sprankelend, 'n mens-mens.
" 'n Mens verwag nie so 'n moord in George nie, en dit gebeur al hoe meer."
07-18-2008, 01:33 AM #2876
'Suid-Afrikaners gaan voel hoe is seerkry'
07-18-2008, 01:35 AM #2877
Vermiste man in staatslykhuis gevind
Vanderbijlpark. – 'n Vrou van dié stad het eergister haar man se lyk in die Sebokeng-lykhuis opgespoor, vyf dae nadat hy by die Vanderbijlpark-polisiekantoor as vermis aangemeld is.
Die man, mnr. Jhänn Botha (23) het Vrydagnag, ná 'n rusie met sy vrou, Manuelita (29), in sy motor geklim en gery.
Terwyl sy vrou later vervaard na hom gesoek het, het sy ouma, mev. Ansie Botha, hom as vermis aangegee.
'n Brief deur Botha se oom, mnr. Chris Hattingh van Kempton Park, waarin hy hulp vra met die soektog, is Dinsdag onder My storie op Beeld.com gepubliseer.
'n Berig oor 'n ongeluk Woensdag in 'n gemeenskapskoerant het die familie na die lykhuis gelei, waar mev. Botha haar man eergister uitgeken het.
Volgens insp. Trudie Wilken, polisiewoordvoerder, is Botha Saterdagaand om 22:00 dood toe die bak van 'n vragmotor opgelig en 'n brug op die R59 getref het.
Die bak het afgerol en bo-op Botha se VW Jetta te lande gekom.
Hy was glo onderweg na Nylstroom (Modimolle) toe die ongeluk gebeur het.
'n Saak van strafbare manslag word teen die vragmotorbestuurder ondersoek.
"Die ondersoekbeampte in die saak het onverpoos probeer om Botha se familie op te spoor, maar verskeie kragonderbrekings het verhinder dat hy die Jetta se nommerplaat op die owerhede se stelsel kon nagaan. Dit het die ondersoek aansienlik vertraag," het sy gesê.
Intussen sukkel Botha se vrou, 'n kleuterskoolonderwyseres, om haar man se dood te verwerk.
"Dit is my skuld dat hy gery het ná die bakleiery. Ek het nooit baai gesê of hom om verskoning gevra nie," het sy huilend gesê.
"Wat gaan ek vir ons seun, Duncan, sê as hy wil weet waar is sy pappa?"
Volgens Botha was haar man altyd behulpsaam met die versorging van hul kinders, Duncan (2) en Antonie (11 maande), en sy stiefkinders, Jenico (8) en Chezni-Kei (7) Snyders.
"Hy was die pa wat moeg ná werk met die kinders parkie toe gestap het sodat hulle voor slaaptyd nog 'n bietjie kon speel."
07-18-2008, 01:37 AM #2878
'Ons leef, want ons bly kalm'
'Ons leef omdat ons kalm gebly het."
Só het mnr. Jaco Redelinghuys (32) gister gesê oor die uur en 'n half waartydens vier rowers hom en sy gesin in hul huis in The Reeds, Centurion, aangehou het.
Die gesin het sowat 'n maand en 'n half gelede in dié huis ingetrek.
Redelinghuys se seun, Ricus (14), het gister omstreeks 03:00 wakker geword van 'n geritsel by sy venster.
Toe hy die gordyn wegtrek, het hy in die loop van 'n pistool vasgekyk.
Volgens Redelinghuys was vier mans besig om die diefwering van Ricus se kamervenster, wat oop was, oop te breek.
Die vier het Ricus se rekenaar, radio en verjaardaggeld gevat en toe, met die pistool steeds teen sy kop gedruk, na sy ouers se kamer gestap.
Ricus se sussie, Khia (4), het by hul ouers geslaap.
"Ek het wakker geword met 'n pistool teen my kop," het Redelinghuys, 'n tegnikus by MTN, gesê.
"Daar was nie tyd om terug te baklei nie. My vrou, Benita (32), het gesê ek moet net kalm bly.
"Hulle het my arms en bene met skoenveters agter my lyf vasgemaak en 'n kombers oor my kop gegooi.
"Ek het vir die skoot gewag."
Mev. Redelinghuys het vir die rowers gevra of sy haar ander kinders, Layla (8) en De Wet (agt maande), in hul slaapkamers kan gaan haal.
By haar terugkoms in die kamer het mev. Redelinghuys vir die rowers gesê dat Layla nog slaap en dat hulle nie moet skrik as sy wakker word nie.
Ricus, Khia en De Wet het op die punt van die bed gesit.
Terwyl die rowers mev. Redelinghuys deur die huis geneem het om vir hulle die agterdeur oop te sluit en te help om die motor, waarin hulle alles gelaai het, aan te skakel, het Ricus die kombers stukkie vir stukkie van sy pa se gesig afgetrek.
"Ek het my hande gewikkel omdat dit begin doodgaan het," het Redelinghuys gesê.
"Later wou ek net los want ek was bang hulle ry weg met my vrou. Ek het net nie meer omgegee nie. 'n Mens voel só magteloos. Hierdie is 'n lelike storie."
Ná sowat 'n uur en 'n half het die rowers in mnr. Redelinghuys se motor gevlug. Dié motor is sowat 'n uur later in Olievenhoutbosch gevind.
Olievenhoutbosch en The Reeds is naby mekaar.
Volgens Redelinghuys het hulle 'n sak nat wasgoed in hul erf gevind wat hom laat dink dat die rowers eers by 'n ander huis ingebreek het.
Die rowers het ook elektroniese ware van die Redelinghuyse soos selfone, 'n televisiestel en 'n rekenaar, asook juweliersware en kontant, gesteel.
Volgens insp. Ilze Jones, polisiewoordvoerder, word 'n saak van huisroof ondersoek.
07-18-2008, 01:40 AM #2879
Sy misdaadlys is 'langer as my arm'
'n Vermeende rower wat glo 'n skrikbewind van Pretoria tot Polokwane gevoer het, het gister in die Pretoriase landdroshof verskyn.
Mnr. Jonas Masemola (26) het verskyn op vier aanklagte van roof met verswarende omstandighede, drie aanklagte van poging tot moord, aanklag van huisbraak en aanklag van die onwettige besit van huisbraakgereedskap.
Insp. Klaas van der Kooi, polisiewoordvoerder, het gesê die hoeveelheid misdade waarmee Masemola verbind word, is langer as sy arm.
Masemola en nog 'n verdagte het glo in Desember verlede jaar binne drie uur by drie verskillende huise in East Lynne, Pretoria, toegeslaan en vier mense geskiet.
By een huis het hulle ook na bewering probeer om 'n vrou te verkrag.
In April vanjaar het Masemola en nog twee verdagtes mnr. Jannie Fourie (39) en sy gesin in hul huis in die Mooikloof-veiligheidskompleks, in die ooste van Pretoria, aangeval.
Fourie is sewe keer geskiet terwyl hy Masemola en nog 'n rower met sy kaal hande toege-takel het om hulle van sy seuns se kamers af weg te hou.
Fourie se regterhand se middelvinger is afgeskiet en hy is in die skouer, knieë, hand en arm gewond.
Nog twee verdagtes, wat glo ook in dié aanval betrokke was, is vroeër in hegtenis geneem.
Mnr. Mawela Msimango is twee dae ná die voorval in die Mamelodi-hospitaal, in die ooste van Pretoria, gearresteer nadat hy glo in die voorval raak geskiet is.
Nog 'n verdagte, mnr. Romeo Nkwagatse, is sowat 'n maand later vasgetrek.
Van der Kooi het gesê Masemola is vroeër vandeesweek in Nebo, naby Marble Hall, deur lede van die Nebo- en Villieria-polisiekantore en die Garsfontein-polisiekantoor se Trio-taakspan vasgetrek.
Van der Kooi het gesê Masemola word ook verbind met drie ernstige sake in Garsfontein, verskeie gewapende rooftogte in Kameeldrift, noordoos van Pretoria, twee huisrooftogte in Waverley, 'n huisbraak in Queenswood en tien sake in Polokwane (Pietersburg).
Masemola sal volgende week weer in die hof verskyn.
07-18-2008, 01:43 AM #2880
'Wat nou, as iemand soos Lukas sterf?'
Kaapstad. - Die ma van 'n vermoorde polisie-inspekteur het gisteroggend tydens 'n roudiens vir haar seun flou geval, enkele meters van waar hy doodgeskiet is.
"My ma! My ma!" het mnr. Reinier Nell, broer van wyle insp. Lukas Nell, geskree en na sy ma, Hester, gegryp toe sy in die middel van Nuwe Kerkstraat, Tamboerskloof, flou geword en inmekaar gesak het.
Insp. Nell is Dinsdagoggend in dié straat geskiet terwyl hy en 'n kollega 'n verdagte man aangekeer het.
'n Groot groep het om mev. Nell saamgedrom voordat sy op die sypaadjie getel en later in 'n ambulans gelaai is. Sy is inderhaas na die Somerset-hospitaal gebring.
Nuwe Kerk-, Park- en Milnerstraat is afgesper toe meer as 300 mense hul laaste eer aan insp. Nell betoon het.
Kapt. Christopher Horn, 'n polisie-kapelaan, het Psalm 23 aangehaal en gesê: "Lukas het gedink hy sal ná sy skof huis toe gaan, maar in werklikheid het hy deur die dal van doodskaduwee geloop."
Mev. Karen Nell, die oorledene se vrou, het 'n krans gelê op die sypaadjie waar hy geskiet is. Sy het in trane uitgebars en met haar hand oor die teer gestreel.
"My man sou alles vir die gemeenskap gee, en hy hét," het sy gesê en haar dogter styf vasgehou. 'n Sigbaar ontstelde Nikita (14) was die enigste van die egpaar se drie kinders wat die diens bygewoon het. Hul seuns, Marnus (5) en Marnu (4), het tuis gebly.
Polisiebeamptes en lede van die gemeenskap het ook blomme op die sypaadjie neergesit. Van Nell se kollegas het hom as "nederig" en "opreg" beskryf.
"As iemand so goed soos Lukas doodgaan, wat is die punt dat ons dié werk doen?" wou 'n kollega van Nell weet.
"Ons is elke dag op die uitkyk vir die moordenaar," het me. Carol Kroon, 'n inwoner van Tamboerskloof, gesê.
Horn het weer Nell se familie en die gemeenskap die waarborg gegee dat sy moordenaar gevang sal word.
Na verneem word is Nell se ma in 'n stabiele toestand. Die familie het besluit om nie verdere inligting oor haar toestand aan die media bekend te maak nie.